4.12.2014. Službeni list Europske unije L 348/1 I. (Nezakonodavni akti) UREDBE PROVEDBENA UREDBA KOMISIJE (EU) br. 1287/2014 od 28. studenoga 2014. o izmjeni i ispravku Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 ('), a posebno njezin članak 33. stavke 2. i 3. te članak 38. točku (d), budući da: (1) — Uredbom Komisije (EZ) br. 1235/2008 (*) predviđa se razdoblje u kojem kontrolne ustanove i kontrolna tijela podnose zahtjev za priznavanje u svrhu sukladnosti s člankom 32. Uredbe (EZ) br. 834/2007. Budući da je provedba odredbi koje se odnose na uvoz sukladnih proizvoda još uvijek u postupku procjene, a povezane smjer- nice, predlošci, upitnici i potreban sustav za elektronički prijenos u izradi, trebalo bi kontrolnim ustanovama i kontrolnim tijelima produžiti rok za podnošenje zahtjeva. (2) _ U Prilogu III. Uredbi (EZ) br. 1235/2008 utvrđen je popis trećih zemalja čiji su sustavi proizvodnje i mjere kontrole za ekološku proizvodnju poljoprivrednih proizvoda priznati kao ekvivalentni onima utvrđenima u Uredbi (EZ) br. 834/2007. (3) — Prema informacijama koje je dostavio Izrael izmijenjen je relevantni proizvodni standard i povučeno je priznanje jednog od prethodno priznatih kontrolnih tijela. (4) — Prema informacijama koje je dostavio Tunis, povučeno je priznanje jednog kontrolnog tijela koje je obustavilo svoje djelatnosti zbog spajanja, dok je drugo tijelo obuhvaćeno spajanjem dodano na popis kontrolnih tijela koje priznaje Tunis. Povučeno je priznanje dvaju drugih kontrolnih tijela. (5) _ U Prilogu IV. Uredbi Komisije (EZ) br. 1235/2008 utvrđen je popis kontrolnih ustanova i kontrolnih tijela nadležnih za provođenje kontrola i izdavanje certifikata u trećim zemljama u svrhu ekvivalentnosti. (6) — Komisija je primila i ispitala zahtjeve kontrolnih tijela za uvrštenje na popis utvrđen u Prilogu IV. Uredbi (EZ) br. 1235/2008 te zahtjeve za izmjenu specifikacija navedenih kontrolnih tijela. (') SLL 189, 20.7.2007., str. 1. () Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).